अहसानुद्दीन अमानुल्लाह
न्यायमूर्ति अहसानुद्दीन अमानुल्लाह (जन्म 11 मई 1963) वर्तमान में भारत के सर्वोच्च न्यायालय के न्यायाधीश हैं। वे पटना उच्च न्यायालय के न्यायाधीश थे। उन्होंने आंध्र प्रदेश उच्च न्यायालय में भी काम किया है। जस्टिस अमानुल्लाह का जन्म 11 मई 1963 को हुआ था। वह बिहार के एक प्रतिष्ठित परिवार से ताल्लुक रखते हैं। वह स्वर्गीय श्री नेहलुद्दीन और स्वर्गीय श्रीमती इशरती अमानुल्लाह के दूसरे पुत्र हैं। अपनी स्कूली शिक्षा पूरी करने के बाद, उन्होंने विज्ञान में स्नातक (रसायन विज्ञान ऑनर्स) और फिर एलएलबी की उपाधि पटना लॉ कॉलेज से प्राप्त की।